**И З Ј А В A**

**О УСКЛАЂЕНОСТИ ПРЕДЛОГА ЗАКОНА СА ПРОПИСИМА ЕВРОПСКЕ УНИЈЕ**

1. **Предлагач:** Влада

**Обрађивач:** Министарство просвете, науке и технолошког развоја

**2. Назив прописа:**

Предлог закона о регулисаним професијама и признавању професионалних квалификација

**3. Усклађеност прописа са одредбама Споразума о стабилизацији и придруживању између Европских заједница и њихових држава чланица, са једне стране, и Републике Србије са друге стране („Службени гласник РС”, број 83/08) (у даљем тексту: Споразум), односно са одредбама Прелазног споразума о трговини и трговинским питањима између Европске заједнице, са једне стране, и Републике Србије, са друге стране („Службени гласник РС”, број 83/08) (у даљем тексту: Прелазни споразум):**

**а) Одредба Споразума и Прелазног споразума која се односе на нормативну садржину прописа:** Споразум, Наслов VIII Политике сарадње, Члан 112. Сарадња у области истраживања и технолошког развоја

**б) Прелазни рок за усклађивање законодавства према одредбама Споразума и Прелазног споразума:** Oпшти рок утврђен чланом 72. Споразума

**в) Оцена испуњености обавезе које произлазе из наведене одредбе Споразума и Прелазног споразума:** Потпуно

**г) Разлози за делимично испуњавање, односно неиспуњавање обавеза које произлазе из наведене одредбе Споразума и Прелазног споразума: -**

**д) Веза са Националним програмом за интеграцију Републике Србије у Европску унију:** Овај пропис није предвиђен Националним програмом за усвајање правних тековина Европске уније.

**4. Усклађеност прописа са прописима Европске уније**

**а) одредбе примарних извора права ЕУ и усклађеност са њима: Директива о услугама** 2006/123/EЗ Европског Парламента и Већа, **Директива о признавању професионалних квалификација** 2005/36/ЕЗ Европског парламента и Савета и **Директива о признавању професионалних квалификација** 2013/55/ЕУ Европског парламента и Савета – Предлог закона је потпуно усклађен са наведеном одредбом.

**б) одредбе секундарних извора права ЕУ:**

Не постоје секундарни извори права ЕУ са којима је потребно ускладити предлог.

**в) остали извори права ЕУ:**

Споразум о стабилизацији и придруживањуу оквиру Наслова VIII- Политике сарадње; члан 112. Сарадња у области истраживања и технолошког развоја;

Предлог потпуно усклађен са наведеном одредбом ССП-а.

**г) Разлози за делимичну усклађеност, односно неусклађеност:** -

**д) Рок у којем је предвиђено постизање потпуне усклађености прописа са прописима Европске уније:**

Kрај 2020. године је крајњи рок за усклађивање.

**5. Уколико не постоје одговарајући прописи Европске уније са којима је потребно обезбедити усклађеност треба констатовати ту чињеницу.**

**6. Да ли су претходно наведени извори права ЕУ преведени на српски језик?**

Директива о услугама и Директива о признавању квалификација2013/55/ЕУ су преведене.

**7. Да ли је пропис преведен на неки службени језик ЕУ?**

Предлог закона о регулисаним професијама је преведен на енглески језик.

**8. Учешће консултаната у изради прописа и њихово мишљење о усклађености:**

У изради Нацрта закона учествовао је консултант који се старао о обезбеђивању усклађености Закона са прописима ЕУ –Директивама 2005/36/ЕЗ и 2013/55/ЕУ и који потврђује да је Закон усаглашен са прописима ЕУ.